የማዳበሪያዎች ያለአገልግሎት በመከማቸታቸው ለብክነት እየተዳረጉ መሆኑ ተጠቆመ
በምጥን ማዳበሪያ ፋብሪካዎች የተመረቱና ወደሀገር ውስጥ የገቡ ማዳበሪያዎች አገልግሎት ላይ ሳይውሉ በየመጋዘኑ በመከማቸታቸው የሀገርና አርሶ አደሩ ሀብት ለብክነት እየተዳረገ መሆኑ ተጠቁሟል  ፡፡በህዝብ ተወካዮች ምክር ቤት የግብርናና የመንግስት የልማት ድርጅቶች ጉዳይ ቋሚ ኮሚቴዎች የእርሻና ተፈጥሮ ሀብት ሚኒስቴርን ስራ ከባድርሻዎቹ ጋር ባደረጉት ግምገማ እንደተመለከተው የምጥን ማዳበሪያ ፋብሪካዎች ማምረት የጀመሩትን የሚረከባቸው በማጣታቸው በቀጣይ እጣ ፈንታው መዘጋት እንደሚሆን ተመልክተዋል ፡፡ከውጭ የገቡና በየመጋዘኑ የተከማቹ ማዳበሪዎችም አሁን ላይ ከጥቅም ውጭ እየሆኑ መምጣቸው ደግሞ ዩኒኖችን ባለእዳ እዳደረገና ለኪሳራም እየዳረገ ነው የተባለው ፡፡በዚሁም ምክንያት በአባዛኞቹ ዩኔኖች ላይ በተፈጠረው ችግር ከሶስት ዓመት በላይ ኦዲት ሳይደረጉ በመቆየተቻው የመፍረስ አደጋ እንደተገረጠባቸው ተገልጿል፡፡በእለቱም የእርሻና ተፈጥሮ ብት ሚኒስትሩ ዶክተር እያሱ አብርሃ እንደገለጹት ፤ችግሮቹ አሁን ባሉበት ደረጃ ሳይደርሱ መፈታት ሲገባቸው በተፈጠሩት የመልካም አስተዳደር ችግሮች ዩኔኖቹ ለአላስፈላጊ እንግልትና ኪሳራ ተዳርጓል፡፡ሚኒስትሩ  ለችግሮቹ መከሰት ምክንያት የሆኑ ግለሰቦችም ይሁኑ ተቋማት በህግ ሊጠየቁ እንደሚገባ አስገንዝበዋል ፡፡በሀገሪቱ የአስቸኳይ የማዳበሪያ ገዢ በመፈፀም በሶስት መርከቦች የተጫነ ማዳበሪያ ወደ ወደብ እንደደረሰና ተጨማሪ የሰባት መርከቦች ማዳበሪያም ወደ ሀግር ውስጥ እንደሚገባ ተጠቁሟል፡፡እነዚህን ማዳበሪያዎች በአግባቡና በፍጥነት በማከፋፋል ተመሳሳይ ችግሮች እንዳይከሰቱ እንደሚሰራም ተመልክቷል፡፡